Björn Bergmann með tvennu í sigri á Belgum Íslenska ungmennalandsliðið U - 21 byrjar vel í undankeppni Evrópumótsins 2013 . Fyrsti leikur liðsins í keppninni fór fram á Hlíðarenda í Reykjavík í gær . Þar sigraði Ísland lið Belga 2 : 1 . Skagamaðurinn Björn Bergmann Sigurðarson skoraði bæði mörk Íslands , það fyrra á 35. mínútu leiksins . Belgar náðu að jafna metin í seinni hálfleiknum en Björn Bergmann skoraði svo sigurmark Íslands á síðustu mínútum leiksins . Björn leikur með Lilleström í Noregi og hefur staðið sig þar vel að undanförnu . Íslenska liðið er eingöngu skipað leikmönnum sem ekki fengu mikið að spreyta sig með landsliðinu sem lék í úrslitakeppninni í Danmörku í sumar , enda meginþorri þess liðs kominn upp úr aldursflokknum . Nýja liðið er engu að síður mjög sterkt á pappírunum og sýndi það í þessum leik að mikils má af því vænta .